Lucavsalā pie Pludmales lasītavas laika posmā līdz 1. septembrim katru trešdienu plkst. 19.00 RKTMC "Mazā Ģilde" organizēs aktivitates, kas veltītas veselīgam dzīvesveidam un ģimenēm.
Kultūrpunkta Lucavsalā aktivitātes noslēgsim ar grupas "Pirmais Kurss" koncertu, tādejādi smboliski atzīmējot Zinību dienu.
Grupa "Pirmais Kurss":
""Pirmais Kurss" ir normālu jauniešu kolektīvs, kas brīvajā laikā spēlē foršu mūziku. Vispār puiši uz goda, savā divpadsmit gadu pastāvēšanas periodā nospēlējuši koncertus visā Latvijas teritorijā. Izdevuši divus albumu – "Problēmas" un "Interkurss". Spēlē orģinālmūziku un atsevišķus Latvijas mūzikas šedevrus.
Intars Busulis: "Pasaules grupa nr. 1 Latvijā."
Pasākums tiks organizēts atbilstoši šī brīža epidemioloģiskajiem noteikumiem.
Šī gada vasarā papildus "Stropiem", kuri darbojas kopš 2017. gada būs arī 3 kultūrpunkti – Bolderājā, Čiekurkalnā un LUCAVSALĀ, kuros Rīgas kultūras centri sadarbībā ar Rīgas Centrālo bibliotēku un apkaimju biedrībām organizēs kultūrizglītojošus bezmaksas pasākumus Rīdziniekiem.
Pasākumus organizē RKTMC "Mazā Ģilde" ar Rīgas domes Kultūras, izglītības un sporta departamenta atbalstu.